বিকেলবেলা একপশলা বৃষ্টি হলো। বৃষ্টি হলে লেদু চাচার কাজ একটু কমে। গাছে পানি দিতে হয় না। একদিন ভালো বৃষ্টি হলে কয়েক দিন আর গাছে পানি দেয়া লাগে না। তবে গাছের মরে যাওয়া পাতা সাফ করা, ডাল, লতা, পাতা ঠিক ঠাক করা ইত্যাদি কাজে লেদু চাচা থাকে সবসময় মশগুল। লেদু চাচার ভাষায় গাছের মহব্বত করতে অয়, মহব্বত করলে গাছও মানুষরে মহব্বত করে। অভ্যাসবশত লেদু চাচা ছাদে উঠে একটা ছোট আকৃতির দা আর টুকরি নিয়ে গাছ পরিচর্যায় লাগে।